มีสองคำถามครับ แสบบริวณแผลที่โดนสุนัขกัด โดนสุนัขกัดมา70วัน แต่แผลหายแล้วนะครับ เป็นแผลเป็น แสบเป็นช่วงๆ ไม่ได้แสบตลอด จะเป็นพิษสุนัขบ้าไหมครับ ได้ฉีดพิษสุนัขบ้าทันทีหลังโดนกัด ฉีดทั้งหมด 2เข็ม วันที่ 0 และ 3 และมีอีกคำถามครับ ถ้าเกิดสมัยก่อน เราฉีดวัคซีนพิษสุนัขบ้าแบบ prep แต่ฉีดไม่ถึง 3เข็ม แล้วมาพอโดนกัด ฉีดกระตุ้นแค่สองเข็ม จะเพียงพอต่อการป้องกันไหมครับ
สวัสดีค่ะ โรคพิษสุนัขบ้าเป็นโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยถ้าเคยฉีดแบบป้องกันก่อนโดนกัดไปแล้ว 2 เข็ม เมื่อโดนกัดจริง จะฉีดกระตุ้นเพียง 2 เข็มก็จะเพียงพอ อาการที่แสบบริเวณที่แผลนั้น คิดว่าน่าจะเป็นจากเรื่องแผลหรือการอักเสบของผิวหนังเองมากกว่าการติดเชื้อพิษสุนัขบ้าแนะนำการรักษาและทำความสะอาดแผลให้ดี ด้วยการใช้น้ำเกลือล้างตรงแผล ใช้เบตาดีนเช็ดรอบๆได้ ใช้ผ้าก๊อซสะอาดปิดแผลไว้ สังเกตอาการของแผล ถ้าแผลปวด บวม แดง มีหนองไหล อาจเป็นสัญญาณของแผลติดเชื้อ ให้กลับไปพบแพทย์ค่ะ